pythainlp/thai-wiki-dataset-v3 huggingface dataset:
โกซเทเลราดิโอฟอนด์

หอจดหมายเหตุรายการวิทยุและโทรทัศน์รัฐ หรือ โกซเทเลราดิโอฟอนด์ (Государственный фонд телевизионных и радиопрограмм อักษรย่อ: Гостелерадиофонд — филиал ВГТРК, ГТРФ) เป็นหนึ่งในหอจดหมายเหตุที่ใหญ่ที่สุดในโลก เป็นสถานที่เก็บรายการวิทยุ, โทรทัศน์ และวัสดุการถ่ายภาพที่บันทึกไว้ก่อน ค.ศ. 1995 โกซเทเลราดิโอฟอนด์อยู่ภายใต้การดูแลโดยบรรษัทกิจการวิทยุโทรทัศน์แห่งสหพันธรัฐรัสเซีย
สิ่งที่เก็บในหอจดหมายเหตุนี้สะท้อนให้เห็นถึงวิวัฒนาการของโทรทัศน์สหภาพโซเวียตในคริสต์ศตวรรษที่ 20 คอลเล็คชั่นของโกซเทเลราดิโอฟอนด์มีประมาณ 1 ล้านชิ้นในแง่ของปริมาณและความหลากหลายของประเภทที่คล้ายคลึงกับหอจดหมายเหตุแห่งนี้ในหอจดหมายเหตุโทรทัศน์และวิทยุของรัสเซีย
ใน ค.ศ. 2017 โกซเทเลราดิโอฟอนด์ได้นำคอลเล็คชั่นรายการวิทยุและโทรทัศน์มาให้ชมในระบบออนไลน์ฟรี
== อ้างอิง ==
== แหล่งข้อมูลอื่น ==
ช่องโกซเทเลราดิโอฟอนด์ส่วนข่ายโทรทัศน์ ที่ยูทูบ
ช่องโกซเทเลราดิโอฟอนด์ส่วนข่ายวิทยุ ที่ยูทูบ
Официальная страница Гостелерадиофонд на портале «Культура.рф»  
Свободно доступный аудио- и видео-архив от фонда  
โทรทัศน์ในประเทศรัสเซีย
สิ่งก่อสร้างในประเทศรัสเซีย
มิสแกรนด์ชุมพร

มิสแกรนด์ชุมพร (Miss Grand Chumphon) เป็นการประกวดนางงามสำหรับผู้หญิงระดับจังหวัดชุมพรทางภาคใต้ของประเทศไทย จุดประสงค์เพื่อเข้าร่วมการประกวดเป็นแบบอย่างที่ดีในสังคมและเป็นกระบอกเสียงด้านต่างๆในประเทศไทย และผู้ที่ได้รับตำแหน่งมิสแกรนด์ไทยแลนด์ จะเป็นตัวแทนประเทศไทย ไปประกวดเวทีระดับนานาชาติ
และได้จัดขึ้นเป็นประจำทุกปีตั้งแต่ปี 2016 และส่งประกวดเวทีใหญ่คือมิสแกรนด์ไทยแลนด์
==สรุปผล==
หมายเหตุ
Miss Grand Thailand ทวีพร พริ้งจำรัส (2023)
Top 10 ชาล็อต ออสติน (2022)
Top 20 จุฑามาศ เมฆเสรี (2019)
สถิติเข้ารอบ 3 ครั้ง
==รางวัล==
== ผู้ครองตำแหน่งมิสแกรนด์ชุมพร==
== ผลงานการประกวดมิสแกรนด์ไทยแลนด์==
สัญลักษณ์สี
=== มิสแกรนด์ชุมพร ===
มิสแกรนด์ไทยแลนด์แบ่งตามจังหวัด
ฐานันดรศักดิ์จีน

ชนชั้นฐานันดรจีน ประกอบด้วย กษัตริย์และขุนนางของจักรวรรดิจีน ซึ่งเป็นส่วนสำคัญขององค์การทางการเมืองและสังคมตามประเพณีจีน
แม้ว่าแนวคิดเรื่องฐานันดรศักดิ์แบบสืบตระกูลจะปรากฏมาแต่ยุคก่อนประวัติศาสตร์เป็นอย่างน้อย แต่ระบบฐานันดรศักดิ์ที่แน่นอนนั้นมีขึ้นครั้งแรกในช่วงราชวงศ์โจว หลายพันปีให้หลัง ระบบดังกล่าวเปลี่ยนแปลงรูปแบบค่อนข้างน้อย แต่เนื้อหาสาระมีพัฒนาการอย่างต่อเนื่อง รูปแบบฐานันดรศักดิ์ชุดท้ายสุดมีอยู่ในสมัยราชวงศ์ชิง จนถูกล้มเลิกไปเมื่อเกิดการปฏิวัติซินไฮ่ของกลุ่มนิยมสาธารณรัฐเมื่อ ค.ศ. 1911 แต่รัฐบาลสาธารณรัฐจีนที่ก่อตั้งขึ้นใหม่ยังให้ฐานันดรศักดิ์บางอย่างคงอยู่ต่อไป ภายหลัง พฤติการณ์ทางเศรษฐกิจและการเมืองแบบใหม่ทำให้ชนชั้นฐานันดรเสื่อมถอยลง ปัจจุบัน ฐานันดรศักดิ์หมดบทบาทลงแทบสิ้นเชิง แต่บุคคลบางกลุ่มยังคงถือหรืออ้างสิทธิในฐานันดรศักดิ์อยู่ แม้ไม่เป็นที่ยอมรับโดยทั่วกันก็ตาม
ในระบบฐานันดรศักดิ์จีน การมอบ เลื่อน หรือถอดฐานันดรศักดิ์เกิดขึ้นได้ทั้งในเวลาที่มีชีวิตอยู่และหลังเสียชีวิตแล้ว เช่น กวาน อฺวี่ (關羽) เมื่อมีชีวิตอยู่ มีศักดิ์ว่า "ฮั่นโช่วถิงโหว" (漢壽亭侯) เมื่อสิ้นชีพแล้ว ได้เป็น "จงฮุ่ยกง" (忠惠公) ในราชวงศ์ซ่ง ต่อมาได้เลื่อนขึ้นเป็นเจ้ามีศักดิ์ว่า "เสี่ยนหลิงอี้หย่งอู่อันอิงจี้หวัง" (顯靈義勇武安英濟王) ในราชวงศ์ยฺเหวียน และได้เป็นเจ้ามีศักดิ์ว่า "ซานเจี่ยฝูหมัวต้าเฉินเวย์-ยฺเหวี่ยนเจิ้นเทียนจุน-กวานเชิ่งตี้-จฺวิน" (三界伏魔大神威遠震天尊關聖帝君) ในราชวงศ์หมิง
==ราชวงศ์==
===กษัตริย์===
กษัตริย์อยู่ ณ จุดสูงสุดของชนชั้นฐานันดร ฐานันดรศักดิ์ของกษัตริย์นั้นเปลี่ยนแปลงเรื่อยมา ดังนี้
ยุคแรกสุด อันเป็นช่วงที่ประวัติศาสตร์เจือปนไปด้วยตำนาน กษัตริย์จีนเรียกว่า "หฺวัง" (皇) หรือ "ตี้" (帝) กษัตริย์ที่เรียกขานด้วยคำดังกล่าวเป็นที่รู้จักกันในนาม "สามราชาห้าจักรพรรดิ" (三皇五帝)
กษัตริย์ในสมัยต่อมา คือ ราชวงศ์เซี่ยและราชวงศ์ชาง เรียกตนเองว่า "ตี้"
กษัตริย์ช่วงราชวงศ์โจวเรียกตนว่า "หวัง" (王) หรือ "กั๋วหวัง" (國王)
จนกระทั่งฉินฉื่อหฺวังตี้  (秦始皇帝) แห่งราชวงศ์ฉิน คิดค้นคำว่า "หฺวังตี้" (皇帝) ขึ้นใช้เรียกตนเองเมื่อ 221 ปีก่อนคริสตกาล โดยนำตำแหน่งเดิม คือ "หฺวัง" ที่แปลว่า มิ่งมงคล กับ "ตี้" ที่แปลว่า เจ้า หรือเทพเจ้า มารวมกัน คำนี้มักแปลกันว่า "จักรพรรดิ" (emperor) และนับแต่นั้น กษัตริย์จีนก็เรียกว่า "หฺวังตี้" มาจนราชวงศ์สุดท้าย คือ ราชวงศ์ชิง ล่มสลายลงใน ค.ศ. 1911
ฐานันดรศักดิ์ของกษัตริย์มักส่งผ่านจากบิดาสู่บุตร ซึ่งมักเป็นบุตรคนหัวปีที่เกิดจากภรรยาหลวง หรือมิฉะนั้น ก็เป็นบุตรคนหัวปีของภรรยาที่มีศักดิ์รองลงมา แต่กฎดังกล่าวไม่ตายตัว โดยเฉพาะเมื่อเกิดปัญหาการสืบราชบัลลังก์ซึ่งนำไปสู่สงครามกลางเมือง
===คู่ครองของกษัตริย์===
หนังสือ โจวหลี่ (周禮) ซึ่งเขียนขึ้นอย่างสองร้อยปีก่อนคริสตกาล ระบุว่า คู่ครองของกษัตริย์มีฐานันดรศักดิ์จากสูงไปต่ำดังนี้
หฺวังโฮ่ว (皇后) มี 1 ตำแหน่ง
ฟูเหริน (夫人) มี 3 ตำแหน่ง
ผิน (嬪) มี 9 ตำแหน่ง
ชื่อฟู่ (世婦) มี 27 ตำแหน่ง
ยฺวี่ชี (御妻) มี 81 ตำแหน่ง
==อ้างอิง==
ฐานันดรศักดิ์จีน
ประวัติศาสตร์สังคมจีน
การขนส่งนครนิวยอร์ก

องค์การขนส่งนครนิวยอร์ก (; ตัวย่อ: NYCTA, The TA หรือ แทรนสิต, หรือ MTA New York City Transit) เป็นหน่วยงานของรัฐในรัฐนิวยอร์ก สหรัฐ ซึ่งให้บริการระบบขนส่งสาธารณะในนครนิวยอร์ก โดยเป็นส่วนหนึ่งขององค์การขนส่งมหานคร ระบบขนส่งที่ใหญ่ที่สุดในทวีปอเมริกาเหนือ มีผู้โดยสารใช้บริการ 8 ล้านเที่ยวต่อวัน (2.5 พันล้านเที่ยวต่อปี)
NYCTA ให้บริการระบบขนส่งดังต่อไปนี้:
รถไฟใต้ดินนครนิวยอร์ก ให้บริการในเทศมณฑลแมนฮัตตัน, เดอะบร็องซ์, บรูกลิน และควีนส์
การรถไฟเกาะสแตเทน ให้บริการในเทศมณฑลเกาะสแตเทน (ดำเนินการโดยบริษัทลูก)
รถโดยสารประจำทาง ให้บริการทุกเทศมณฑล
== อ้างอิง ==
== แหล่งข้อมูลอื่น ==
เว็บไซต์อย่างเป็นทางการ 
nycsubway.org: New York City Subway Resources
Transport Workers Union Local 100
New York City Transit: Trip Planner site 
New York City Transit Authority Collective Bargaining Agreements at the Kheel Center for Labor-Management Documentation and Archives, Cornell University Library
การขนส่งในนครนิวยอร์ก
ซูเปอร์ไนน์ อัจฉริยะพลิกโลก

ซูเปอร์ไนน์ อัจฉริยะพลิกโลก (9) เป็นภาพยนตร์คอมพิวเตอร์แอนิเมชันแนววิทยาศาสตร์หลังพยากรณ์ในปี 2009 กำกับโดย Shane Acker เขียนบทโดย Pamela Pettler และอำนวยการสร้างโดย Jim Lemley, Dana Ginsburg, Tim Burton, และ Timur Bekmambetov ภาพยนตร์ให้เสียงพากย์โดย เอไลจาห์ วูด, จอห์น ซี. ไรลีย์, เจนนิเฟอร์ คอนเนลลี, คริสโตเฟอร์ พลัมเมอร์, คริสพิน โกลเวอร์, มาร์ติน แลนเดา และ เฟรด ทาทาสคอร์
ภาพยนตร์สร้างจากภาพยนตร์สั้นเรื่องเดียวกันของ Acker ที่สร้างขึ้นในโครงการ UCLA Animation Workshop และเคยได้รับการเสนอชื่อชิงรางวัลออสการ์ประจำปี 2005 Focus Features นำภาพยนตร์นี้เข้าฉายเป็นทางการในวันที่ 9 กันยายน 2009 ภาพยนตร์ได้รับการวิจารณ์โดยทั่วไปจากนักวิจารณ์และได้รายได้ 48.4 ล้านดอลลาร์สหรัฐจากทุนสร้าง 30 ล้านดอลลาร์สหรัฐ นอกจากนี้ยังได้รับการเสนอชื่อเข้าชิงรางวัล Annie Award สาขาเทคนิคภาพยนตร์แอนิเมชันยอดเยี่ยม ภาพยนตร์เรื่องนี้ได้รับการเผยแพร่ในรูปแบบดีวีดีและบลูเรย์เมื่อวันที่ 29 ธันวาคม ปีเดียวกัน
== อ้างอิง ==
== แหล่งข้อมูลอื่น ==
The Scientist's Laboratory 
9 picture gallery
Shane Acker's official website
ภาพยนตร์อเมริกัน
ภาพยนตร์แอนิเมชัน
ภาพยนตร์แอนิเมชันยูนิเวอร์แซลพิกเจอส์
การแข็งตัวกลายเป็นหิน

การแข็งตัวกลายเป็นหินหรือการกลายเป็นหิน (Lithification) คือกระบวนการที่ตะกอนอัดแน่นภายใต้ความดัน, การขับของเหลวออกจากหินแล้วค่อย ๆ กลายเป็นหินแข็ง ปกติแล้วการกลายเป็นหินเป็นกระบวนลดความเป็นรูพรุนด้วยการการอัดแน่นและการประสานรวมถึงกระบวนการอื่น ๆ ที่นำตะกอนต่าง ๆ มารวมกันจนกลายเป็นหินตะกอน แม้ว่าคำว่าการกลายเป็นหิน (Petrifaction) ที่ใช้เป็นคำพ้องบ่อยครั้งมักใช้เป็นคำเฉพาะในการอธิบายการเปลี่ยนสารประกอบอินทรีย์โดยซิลิกอนไดออกไซด์ให้เกิดการก่อตัวเป็นซากดึกดำบรรพ์
==ดูเพิ่ม==
กระบวนการก่อตัวใหม่
==อ้างอิง==
หินตะกอน
ศิลาวิทยา
การกลายเป็นหิน

ในทางธรณีวิทยาการกลายเป็นหิน (Petrifaction)คือกระบวนการที่อินทรียสารกลายเป็นซากดึกดำบรรพ์ผ่านการแทนที่วัสดุเดิมและการเติมช่องว่างของรูพรุนเดิมด้วยแร่ ซากดึกดำบรรพ์ไม้กลายเป็นหินเป็นหนึ่งในตัวอย่างของกระบวนการนี้ แต่สิ่งมีชีวิตทั้งหมดตั้งแต่แบคทีเรียไปจนถึงสัตว์มีกระดูกสันหลังสามารถกลายเป็นหินได้ (แม้ว่ากระดูกและเปลือกจะอยู่ได้นานกว่าผิวหนังและเนื้อเยื้อ) การกลายเป็นกินเกิดขึ้นผ่านการรวมกันของสองกระบวนการที่คล้ายกันคือกระบวนการเกิดแร่ในช่องว่าง (Permineralization) และกระบวนการแทนที่ (replacement) กระบวนการเหล่านี้สร้างตัวอย่างแบบจำลองของต้นฉบับซึ่งมีขนาดลักษณะใกล้เคียงกันในระดับจุลภาค
==อ้างอิง==
พฤกษศาสตร์
หินตะกอน
ชุทซ์โพลีทไซ (นาซีเยอรมนี)

ตำรวจอารักขาแห่งไรช์ (Schutzpolizei des Reiches) หรือเรียกอย่างย่อว่า ชูโพ (Schupo) เป็นหน่วยตำรวจของนาซีเยอรมนี ทำงานคู่ขนานกับทบวงตำรวจรักษาความสงบ
ตำรวจอารักขาเป็นตำรวจในเครื่องแบบซึ่งประจำอยู่ในแต่ละเมือง ไม่ว่าเมืองใหญ่หรือเมืองเล็ก มีหน้าที่รับผิดชอบการคุ้มครองการปฏิบัติงานของเจ้าหน้าที่ตำรวจเมือง เจ้าหน้าที่ตำรวจอาชญากรรม และเจ้าหน้าที่ตำรวจฝ่ายบริหาร
ตำรวจอารักขาแบ่งออกเป็นกองตำรวจตรวจการณ์, กองตำรวจราจร, กองตำรวจน้ำ, กองตำรวจม้า, กองตำรวจสื่อสาร และกองตำรวจการบิน เจ้าหน้าที่ในทบวงตำรวจอารักขาต้องเคยเป็นทหารในกองทัพมาก่อน มีร่างกาย จิตใจ และสุขภาพแข็งแรงสมบูรณ์ ต้องเป็นชนอารยัน และต้องเป็นสมาชิกพรรคนาซี
ชุทซ์ชตัฟเฟิล
ตำรวจของนาซีเยอรมนี
แวร์ว็อล์ฟ (กองบัญชาการแวร์มัคท์)

ฟือเรอร์เฮาพท์ควาร์เทียร์แวร์ว็อล์ฟ (Führerhauptquartier Werwolf) เป็นรหัสนามที่ถูกใช้สำหรับหนึ่งในกองบัญชาการทหารของอดอล์ฟ ฮิตเลอร์ในสงครามโลกครั้งที่สองบนแนวรบด้านตะวันออก ที่ตั้งอยู่ที่ป่าสนประมาณ 12 กม. (7.5 ไมล์) ทางตอนเหนือของ Vinnytsia ในประเทศยูเครน ซึ่งได้ถูกใช้ในช่วงระหว่างปี ค.ศ. 1942 และ 1943 มันเป็นหนึ่งในจำนวนของกองบัญชาการฟือเรอร์ทั่วยุโรปและส่วนใหญ่ของด้านตะวันออกได้เคยถูกใช้โดยฮิตเลอร์ในส่วนบุคคล
นาซี
เย่ (เหอเป่ย์)

เย่ หรือ เย่เฉิง  หรือในวรรณกรรมเรื่องสามก๊กเรียก เงียบกุ๋น เมืองโบราณของประเทศจีนปัจจุบันคือ อำเภอหลินจาง เทศมณฑลหานตาน มณฑลเหอเป่ย และเมืองใกล้เคียง เทศมณฑลอันหยาง มณฑลเหอหนาน
เมืองเย่ถูกสร้างขึ้นครั้งแรกใน ยุควสันตสารท โดย ฉีหวน เจ้าผู้ครอง รัฐฉี และใน ยุครณรัฐ เมืองเย่ตั้งอยู่ใน รัฐเว่ย์ ซึ่งเมืองเย่เป็นศูนย์กลางทางด้านการเมืองและเศรษฐกิจระหว่าง ยุคสามก๊ก และ ราชวงศ์เหนือ โดยเป็นศูนย์กลางทางทหารของขุนศึก อ้วนเสี้ยว หรือ ยฺเหวียนเซ่า และ โจโฉ หรือ เฉาเชา ช่วงปลายยุค ราชวงศ์ฮั่นตะวันออก
มณฑลเหอเป่ย์
วุยก๊ก
เมืองหลวงเก่าของจีน
อำเภอน่านพี

อำเภอหนานผี (Nanpi CountyCounty อักษรจีน: 南皮 พินอิน: nán pí) หรือในวรรณกรรมสามก๊กเรียก เงียบกุ๋น อำเภอใน มณฑลเหอเป่ย์ ภายใต้การปกครองของ เมืองคังโจว ใน ค.ศ. 2004 อำเภอน่านพีมีประชากรทั้งสิ้น 350,000 คนที่อาศัยอยู่ในพื้นที่ 
อำเภอน่านพีมีความสำคัญทางประวัติศาสตร์เพราะเคยเป็นสมรภูมิรบช่วง ยุคสามก๊ก ในสงครามที่เรียกว่า ยุทธการที่เงียบกุ๋น ระหว่าง โจโฉ และ อ้วนซง บุตรชายคนเล็กของ อ้วนเสี้ยว เมื่อ ค.ศ. 205
มณฑลเหอเป่ย์
พี่ขอเป็นพระเจ้าด้วยคน

พี่ขอเป็นพระเจ้าด้วยคน (อังกฤษ: Evan Almighty) เป็นภาพยนตร์ภัยพิบัติที่สร้างขึ้นเมื่อ ค.ศ. 2007 มีแนวเดียวกันจาก Bruce Almighty (2003) กำกับโดย Tom Shadyac เขียนโดย Steve Oedekerk และดารารับเชิญ Steve Carell, Morgan Freeman, Lauren Graham และ John Goodman
หนังได้กำไรจากทั่วโลกน้อยกว่าเงินลงทุน (ทุน $175 ล้าน) และได้รับเสียงวิจารณ์ในแง่ลบ
== การใช้งานสัตว์ ==

องค์กร American Humane Association สังเกตว่ามีสัตว์ 177 สปีชีส์ที่ถูกใช้งานในหนัง ในฉากที่รวมทั้งนักล่าและเหยื่ออยู่รวมกัน องค์กร American Humane Association จึงขอให้หนังมีการเขียนที่ฉากจบว่า "ไม่มีสัตว์ตัวใดถูกทำร้ายในระหว่างการถ่ายทำ"
องค์กร PETA ได้อธิบายว่าพวกสัตว์ถูกทารุณกรรมหลายๆ แบบ เช่นลิงชิมแพนซีสองตัวที่ยอมจำนนต่อเจ้าของ
== การเผยแพร่ ==
=== โฮมมีเดีย ===
มีการจำหน่ายทาง HD DVD และ DVD เมื่อวันที่ 9 ตุลาคม ค.ศ. 2007 และได้กำไร $6.4 ล้าน ภายในเจ็ดวัน และหกสัปดาห์แรกได้กำไร $27,676,676 ใน DVD เท่านั้น
=== การแบน ===
องค์กร Muslim Consumers Association ของมาเลเซีย (PPIM) ได้แบนหนังนี้เพราะเป็นที่น่ารังเกียจและอธิบายถึงศาสดาอย่างผิดๆ แต่อย่างไรก็ตาม พี่ขอเป็นพระเจ้าด้วยคนก็ถูกฉายในมาเลเซียเมื่อ 23 สิงหาคม ค.ศ. 2007
== การต้อบรับ ==
พี่ขอเป็นพระเจ้าด้วยคน ได้คำวิจารณ์ในแง่ลบจากคนดู ในรอตเทนโทเมโทส์ หนังได้เรตแค่ 23% จากรีวิวทั้ง 192 คน  ส่วน เมทาคริติก ให้คะแนนหนังแค่ 37 จาก 100 คะแนน
== อ้างอิง ==
== เว็บที่เชื่อมโยง ==
Officialurlhttp://www.evanalmighty.com/
IMDB titleTitle number0413099
ภาพยนตร์ที่ออกฉายในปี พ.ศ. 2550
ภาพยนตร์อเมริกัน
ภาพยนตร์ภาษาอังกฤษ
ภาพยนตร์ที่มีฉากในวอชิงตัน ดี.ซี.
ภาพยนตร์ที่ถ่ายทำในลอสแอนเจลิส
ภาพยนตร์ที่ถ่ายทำในรัฐเวอร์จิเนีย
ภาพยนตร์ที่ถ่ายทำในวอชิงตัน ดี.ซี.
ภาพยนตร์โดยยูนิเวอร์แซลพิกเจอส์
รัฐบาลในบันเทิงคดี
เด็กป่าเถื่อน

เด็กป่าเถื่อน (feral child) คือเด็กมนุษย์ซึ่งไม่ได้อยู่อาศัยกับมนุษย์ตั้งแต่อายุยังน้อยมาก และมักจะไม่มีประสบการณ์เกี่ยวกับพฤติกรรมและภาษามนุษย์ โดยในบางรายเป็นเด็กที่ถูกกักขัง (ส่วนใหญ่โดยผู้ปกครองของเด็ก) และบางรายอาจถูกกระทำทารุณทั้งทางกายและทางจิตใจก่อนที่จะถูกทิ้งหรือหนีไป เรื่องราวเกี่ยวกับเด็กป่าเถื่อนบางคนปรากฏอยู่ในตำนานและนิทานพื้นบ้าน โดยมีเนื้อหาเกี่ยวกับเด็กที่ถูกเลี้ยงดูมาโดยสัตว์ป่า
สวัสดิการเด็ก
การละเมิดเด็ก
การได้มาซึ่งภาษา
อาชญากรรมต่อเด็ก
สนามกีฬาปีเตอร์ โมกาบา

สนามกีฬาปีเตอร์ โมกาบา เป็นสนามฟุตบอลและรักบีในเมืองโพโลเควน ประเทศแอฟริกาใต้ เคยใช้จัดแข่งขันฟุตบอลโลก 2010 ความจุ 45,500 ที่นั่ง แต่ในฟุตบอลโลกถูกจำกัดเหลือเพียง 41,733 ที่นั่ง สนามตั้งชื่อตามปีเตอร์ โมกาบา อดีตประธานแอฟริกันเนชันนัลคอนเกรสยูธลีก สนามกีฬาตั้งอยู่ห่างจากใจกลางเมือง 3 กิโลเมตร และตั้งอยู่ทางทิศตะวันออกของสนามกีฬาแห่งเก่า
สนามแห่งนี้เป็น 1 ใน 5 สนามที่ถูกสร้างใหม่เพื่อรองรับฟุตบอลโลก 2010 และสร้างเพื่อแทนที่สนามกีฬาปีเตอร์ โมกาบา แห่งเก่า งบประมาณในการก่อสร้างอยู่ที่ 1.245 พันล้านแรนด์ พื้นหญ้าในสนามถูกเสริมด้วยเส้นใยสังเคราะห์และเดสโซกราสมาสเตอร์
== ฟุตบอล ==
การแข่งขันครั้งแรกที่สนามแห่งนี้เป็นการแข่งขันนัดกระชับมิตร "ปีเตอร์ โมกาบา คัพ" ซึ่งจัดขึ้นเมื่อวันที่ 23 มกราคม ค.ศ. 2010 มีทีมเข้าร่วมแข่งขัน 4 ทีม โดยในรอบรองชนะเลิศ นัดแรก ซูเปอร์สปอร์ตยูไนเต็ด สามารถเอาชนะสโมสร Brøndby ไปได้ 2–1 ส่วนอีกคู่ในรอบรองฯ เคเซอร์ชีฟส์ เอาชนะมหาวิทยาลัยวิตส์ ด้วยการยิงลูกโทษ 4–3 หลังจากเสมอกันแบบไม่มีประตู และในนัดชิงชนะเลิศ เคเซอร์ชีฟส์สามารถเอาชนะซูเปอร์สปอร์ตยูไนเต็ดไปได้ 4–2
ส่วนการแข่งขันระดับนานาชาติครั้งแรก เป็นนัดกระชับมิตรระหว่างแอฟริกาใต้ พบกับ กัวเตมาลา เมื่อวันที่ 31 พฤษภาคม ค.ศ. 2010 โดยแอฟริกาใต้เอาชนะไปได้ 5–0
การแข่งขันอย่างเป็นทางการนัดแรกจัดขึ้นเมื่อวันที่ 20 พฤศจิกายน ค.ศ. 2010 ในรายการฟุตบอลเทลคอม รอบรองชนะเลิศ โดยเคเซอร์ชีฟส์ เอาชนะซันโตส ไปได้ 1–0 ที่สนามแห่งนี้
=== ฟุตบอลโลก 2010 ===
== รักบี้ ==
สนามแห่งนี้ใช้จัดแข่งขันรักบี้ยูเนียนเมื่อวันที่ 30 มกราคม ค.ศ. 2010 เป็นการพบกันระหว่าง บูลส์ และ ไลออนส์
== อ้างอิง ==
== แหล่งข้อมูลอื่น ==
ESPN Stadium Profile 
Goal.com Profile
360 View
ป
สนามฟุตบอลในประเทศแอฟริกาใต้
ป
ดับเบิลยูดับเบิลยูอี ยูไนเต็ด คิงดอม แชมเปียนชิป ทัวร์นาเมนต์

ยูไนเต็ด คิงดอม แชมเปียนชิป ทัวร์นาเมนต์ (United Kingdom Championship Tournament) เป็นรายการมวยปล้ำอาชีพที่ออกอากาศทางดับเบิลยูดับเบิลยูอี เน็ตเวิร์ค ผลิตโดย WWE โดยเริ่มจัดครั้งแรกในเดือนมกราคม ค.ศ. 2017 โดยออกอากาศเฉพาะดับเบิลยูดับเบิลยูอี เน็ตเวิร์ค โดยแข่งขันกันในวัน 18 - 19 มิถุนายน ซึ่งภายหลังได้ย้ายไปจัดในช่วงซัมเมอร์
==วันที่และสถานที่จัด==
== อ้างอิง ==
== แหล่งข้อมูลอื่น ==
มวยปล้ำอาชีพในสหราชอาณาจักร
ดับเบิลยูดับเบิลยูอี ยูไนเต็ด คิงดอม แชมเปียนชิป ทัวร์นาเมนต์
เอ็นเอ๊กซ์ที ยูเค
ยูไนเต็ดคิงดอมแชมเปียนชิปทัวร์นาเมนต์ (2018)

ยูไนเต็ดคิงดอมแชมเปียนชิปทัวร์นาเมนต์ (2018) (United Kingdom Championship Tournament (2018)) รายการเพย์-เพอร์-วิวมวยปล้ำอาชีพที่ออกอากาศทางดับเบิลยูดับเบิลยูอี เน็ตเวิร์ค ในวันที่ 18-19 มิถุนายน ค.ศ. 2018 ที่ Royal Albert Hall Kensington, London ประเทศอังกฤษ โดยเป็นครั้งที่ 2 ที่จัดทัวร์นาเมนต์ชิงแชมป์ดับเบิลยูดับเบิลยูอี ยูไนเต็ดคิงดอมแชมเปียนชิป และมีนักมวยปล้ำจากค่าย NXT มาร่วมรายการนี้ด้วย
==ผู้เข้าร่วม==
{|class="wikitable sortable"
!Wrestler
!Hometown
!Weight (lb)
!class="unsortable"|
|-
|
|data-sort-value="Glasgow"| Glasgow, Scotland
|align="center"|240
|
|-
|Zack Gibson
|data-sort-value="Liverpool"| Liverpool, England
|align="center"|220
|
|-
|
|data-sort-value="Manchester"| Manchester, England
|align="center"|167
|
|-
|Amir Jordan
|data-sort-value="Dewsbury"| Pakistan /  Dewsbury, England
|align="center"|185
|
|-
|
|data-sort-value="Glasgow"| Glasgow, Scotland
|align="center"|180
|
|-
|Ligero
|data-sort-value="Leeds"| Leeds, England
|align="center"|160
|
|-
|Dave Mastiff
|data-sort-value="Black Country"| The Black Country, England
|align="center"|322
|
|-
|
|data-sort-value="Nottingham"| Nottingham, England
|align="center"|190
|
|-
|Travis Banks
| Auckland, New Zealand
|align="center"|190
|
|-
|Flash Morgan Webster
|data-sort-value="Brynmawr"| Brynmawr, Wales
|align="center"|160
|
|-
|Jordan Devlin
| Bray, County Wicklow, Ireland
|align="center"|180
|
|-
|Tucker
| Belfast, Northern Ireland
|align="center"|191
|
|-
|Drew Gulak
| Philadelphia, Pennsylvania
|align="center"|193
|
|-
|Ashton Smith
| Manchester, England
|align="center"|193
|
|-
|James Drake
| Blackpool, England
|align="center"|181
|
|-
|Tyson T-Bone
| Malvern, England
|align="center"|245
|
|}
==ผล==
===18 มิถุนายน===
===19 มิถุนายน===
==ดูเพิ่ม==
มวยปล้ำอาชีพในสหราชอาณาจักร
==อ้างอิง==
==แหล่งข้อมูลอื่น==
มวยปล้ำอาชีพในปี พ.ศ. 2561
รายการของช่องโทรทัศน์ดับเบิลยูดับเบิลยูอี เน็ตเวิร์คในปี พ.ศ. 2561
มวยปล้ำอาชีพในสหราชอาณาจักร
ดับเบิลยูดับเบิลยูอี ยูไนเต็ด คิงดอม แชมเปียนชิป ทัวร์นาเมนต์
เอ็นเอ๊กซ์ที ยูเค
ปลายราชวงศ์ฮั่น

ปลายราชวงศ์ฮั่น (東漢末年; "ปีท้ายฮั่นตะวันออก") เป็นช่วงเวลาในประวัติศาสตร์จีนตั้งแต่ ค.ศ. 189 ถึง 220 ซึ่งอยู่ในรัชกาลอันวุ่นวายของพระเจ้าเหี้ยนเต้ จักรพรรดิพระองค์สุดท้ายของราชวงศ์ฮั่น ในช่วงนี้ บ้านเมืองปั่นป่วนเพราะกบฏโพกผ้าเหลือง (ค.ศ. 184–205) ขณะเดียวกัน สถาบันต่าง ๆ ในบ้านเมืองก็ถูกขุนศึกตั๋งโต๊ะล้มล้างจนแตกแยกออกเป็นแว่นแคว้นต่าง ๆ ที่อยู่ใต้การปกครองของขุนศึก ซึ่งในกลุ่มนี้บ้างเป็นขุนนางของราชวงศ์ฮั่นเอง ที่สุดแล้ว ขุนศึกโจโฉสามารถผนวกดินแดนกลับคืนอย่างช้า ๆ ภายใต้พระนามของพระเจ้าเหี้ยนเต้ แต่ผู้ปกครองที่แท้จริงคือตัวโจโฉเอง
ความพยายามของโจโฉในการหลอมรวมบ้านเมืองถูกบั่นทอนที่ศึกผาแดง (ค.ศ. 208–209) ที่ซึ่งกองทัพของโจโฉปราชัยให้แก่กองกำลังพันธมิตรของซุนกวนกับเล่าปี่ ราชวงศ์ฮั่นมาสิ้นสุดลงอย่างเป็นทางการใน ค.ศ. 220 เมื่อโจผี บุตรชายของโจโฉ บีบให้พระเจ้าเหี้ยนเต้สละราชย์ให้แก่ตน และโจผีขึ้นเป็นจักรพรรดิแห่งรัฐใหม่เรียกว่า วุยก๊ก หนึ่งปีให้หลัง เล่าปี่ก็เอาอย่างโดยประกาศตัวเป็นจักรพรรดิแห่งรัฐที่เรียก จ๊กก๊ก และใน ค.ศ. 229 ซุนกวนก็เจริญรอยตามโดยตั้งตัวเป็นจักรพรรดิแห่งง่อก๊ก ห้วงเวลาตั้งแต่ราชวงศ์ฮั่นล่มใน ค.ศ. 220 ไปจนราชวงศ์จิ้นรวมประเทศได้บางส่วนใน ค.ศ. 265 นั้น เรียกกันว่า ยุคสามก๊ก แห่งประวัติศาสตร์จีน
ประวัติศาสตร์จีน
ราชวงศ์ฮั่น
การล่มสลายของจักรวรรดิจีน
อาสนวิหารอเล็กซานเดอร์ เนฟสกี (โซเฟีย)

อาสนวิหารนักบุญอเล็กซานเดอร์ เนฟสกี (Храм-паметник "Свети Александър Невски", Hram-pametnik "Sveti Aleksandar Nevski") เป็นคริสตจักรนิกายออร์โธดอกซ์บัลแกเรียในกรุงโซเฟีย เมืองหลวงของประเทศบัลแกเรีย มีสถาปัตยกรรมแบบนีโอไบเซนไทน์ เป็นอาสนวิหารของอัครบิดรแห่งบัลแกเรียและเป็นอาสนวิหารอีสเทิร์นออร์ทอดอกซ์ใหญ่ที่สุดแห่งหนึ่งในโลก เช่นเดียวกับสัญลักษณ์หนึ่งของกรุงโซเฟีย และสถานที่ท่องเที่ยวหลัก อาสนวิหารอเล็กซานเดอร์ เนฟกสีมีพื้นที่ 3,170 ตารางเมตร และจุคนได้ 10,000 คน เป็นอาสนวิหารใหญ่ที่สุดอันดับที่สองในคาบสมุทรบอลข่าน ถัดจากมหาวิหารเซนต์ซาวาในเบลเกรด
== อ้างอิง ==
อาสนวิหารในประเทศบัลแกเรีย
กรุงโซเฟีย
ก่อตั้งในปี พ.ศ. 2455
การหมุนแถวลำดับ

การหมุนอาร์เรย์ (อังกฤษ: Array Rotation) คือ การหมุนเปลี่ยนสลับข้อมูลภายใน array ให้หมุนสลับข้อมูลของตำแหน่งแรกถึงตำแหน่งที่เลือกไปไว้ถัดจากข้อมูลข้างหลังที่ไม่ได้เลือก เช่น
- ให้ค่าที่เลือกเป็น 3
[1, 2, 3, 4, 5]     =>     [4, 5, 1, 2, 3]
== หลักการทำงาน ==
1. เช็ควนลูปของตำแหน่ง start 
while  0 การสลับจะเป็น
[1, 2, 3, 4, 5]
[3, 2, 1, 4, 5]
start = 1
end = 1
start = end ทำให้ออกจากลูป
==== ครั้งที่ 2 ====
===== Round 1 : =====
ทำให้ array = [3, 2, 1, 4, 5]
len_array = 5
count = 3
เริ่มจากการเข้าฟังก์ชันที่สองในการหมุน swap(array, count, len_array-1)
start = 3
end = 4
while  3 การสลับจะเป็น
[3, 2, 1, 4, 5]
[3, 2, 1, 5, 4]
start = 4
end = 3
start > end ทำให้ออกจากลูป
==== ครั้งที่ 3 ====
===== Round 1 : =====
ทำให้ array = [3, 2, 1, 5, 4]
len_array = 5
count = 3
เริ่มจากการเข้าฟังก์ชันสุดท้ายในการหมุน swap(array, 0, len_array - 1)
start = 0
end = 4
while  0 การสลับจะเป็น
[3, 2, 1, 5, 4]
[4, 2, 1, 5, 3]
start = 1
end = 3
start 
while  1 การสลับจะเป็น
[4, 2, 1, 5, 3]
[4, 5, 1, 2, 3]
start = 2
end = 2
start = end ทำให้ออกจากลูป
เข้าหมดทุกฟังก์ชันแล้ว จะได้ข้อมูลสุดท้ายที่หมุนออกมา return array  =>  [4, 5, 1, 2, 3]
== Code ==
ตัวอย่างการเขียนโปรแกรมด้วย ภาษาไพทอน (Python)
def ArrayRotation(array,  count):
len_array = len(array)
swap(array, 0, count-1)
swap(array,  count,  len_array-1)
swap(array,  0,  len_array - 1)
return array
def swap( array, start, end ):
while start 
=== Big O ===
เนื่องจากการนำฟังก์ชันไปทำการวนลูป 3 รอบ ทำให้ได้สมการเป็น
O(n) * O(n)  * O(n) = O(n^3)
ซึ่งทำให้ Big O ของ Code นี้เป็น  O(n^3)
==== Best Case ====
เป็นกรณีที่ดีที่สุดในการทำงาน คือ มีข้อมูลของ array เพียงแค่ 1 ข้อมูลหรือไม่มีเลยจะทำให้ไม่มีการเปรียบเทียบค่าเพื่อหมุนสลับและไม่ต้องทำงานมากทำการทำงานมีความรวดเร็ว จะได้ Big O นี้เป็น O(1)
==== Worst Case ====
เป็นกรณีที่แย่ที่สุดในการทำงาน คือ มีข้อมูลของ array มีจำนวนมากทำให้ต้องทำงานหลายครั้งและเข้าทุกฟังก์ชันเพื่อทำกาหมุนสลับข้อมูลจำนวนเยอะทำให้การทำงานเกิดความล่าช้าจึงทำให้ได้ Big O นี้เป็น O(n)
== อ้างอิง ==
geeksforgeeks. Reversal algorithm for array rotation. Retrieved 30 April 2018.
แถวลำดับ
อาเล็คส์ มันนิงเงอร์

อเล็คซันเดอร์ มันนิงเงอร์ (เกิดวันที่ 4 มิถุนายน ค.ศ. 1977) เป็นอดีตนักฟุตบอลชาวออสเตรียซึ่งลงเล่นในตำแหน่งผู้รักษาประตู เขาเคยลงเล่นให้กับทีมชาติออสเตรียทั้งหมด 33 นัด รวมถึงการแข่งขันในฟุตบอลชิงแชมป์แห่งชาติยุโรป 2008 และเคยลงเล่นให้กับหลายสโมสรในอิตาลี เยอรมนี ออสเตรีย และอังกฤษ
== สถิติอาชีพ ==
=== สโมสร ===
=== ทีมชาติ ===
== เกียรติประวัติ ==
อาร์เซนอล
พรีเมียร์ลีก: 1997–98
เอฟเอคัพ: 1998
เอฟเอคอมมิวนิตีชีลด์: 1998, 1999
ยูเวนตุส
เซเรียอา: 2011–12
บุคคล
ผู้เล่นยอดเยี่ยมประจำเดือนของพรีเมียร์ลีก: มีนาคม 1998
== อ้างอิง ==
== แหล่งข้อมูลอื่น ==
บุคคลที่ยังมีชีวิตอยู่
บุคคลจากซัลทซ์บวร์ค
ผู้รักษาประตูฟุตบอล
นักฟุตบอลชาวออสเตรีย
นักฟุตบอลทีมชาติออสเตรีย
ผู้เล่นในฟุตบอลชิงแชมป์แห่งชาติยุโรป 2008
ผู้เล่นสโมสรฟุตบอลเร็ดบุลซัลทซ์บวร์ค
ผู้เล่นสโมสรฟุตบอลอาร์เซนอล
ผู้เล่นสโมสรฟุตบอลฟีออเรนตีนา
ผู้เล่นแอร์ราเซเด อัสปัญญ็อล
ผู้เล่นสโมสรฟุตบอลโตรีโน
ผู้เล่นสโมสรฟุตบอลยูเวนตุส
ผู้เล่นสโมสรฟุตบอลเอาคส์บวร์ค
ผู้เล่นในออสเตรียนฟุตบอลบุนเดิสลีกา
ผู้เล่นในพรีเมียร์ลีก
ผู้เล่นในเซเรียอา
ผู้เล่นในลาลิกา
ผู้เล่นในบุนเดิสลีกา
ผู้เล่นสโมสรฟุตบอลลิเวอร์พูล
เวส มอร์แกน

เวสต์ลีย์ นาธาน มอร์แกน (เกิดวันที่ 21 มกราคม ค.ศ. 1984) เป็นนักฟุตบอลอาชีพในตำแหน่งกองหลัง และเป็นตำนานกัปตันทีมของสโมสรฟุตบอลเลสเตอร์ซิตีและทีมชาติจาเมกา
มอร์แกนเคยอยู่กับนอตทิงแฮมฟอเรสต์เป็นเวลานาน เขาลงเล่นให้กับสโมสร 402 นัด ทำได้ 14 ประตู ถือเป็นผู้เล่นที่อยู่กับนอตทิงแฮมยาวนานที่สุด ก่อนที่จะย้ายไปเลสเตอร์ซิตีในเดือนมกราคม ค.ศ. 2012 และได้รับแต่งตั้งให้เป็นกัปตันในปีนั้น เขาลงเล่นให้สโมสรเลสเตอร์มากกว่า 200 นัดในทุกรายการ เขาพาสโมสรคว้าแชมป์แชมเปียนชิปในปี ค.ศ. 2014 และคว้าแชมป์พรีเมียร์ลีกสมัยแรกในอีกสองปีถัดมา เขายังเป็นผู้เล่นชาวจาเมกาคนแรกที่ทำประตูในยูฟ่าแชมเปียนส์ลีก
มอร์แกนเกิดและเติบโตที่อังกฤษ แต่เลือกเล่นให้กับทีมชาติจาเมกา โดยลงเล่นให้กับทีมชาตินัดแรกในปี ค.ศ. 2013 เขาเป็นส่วนหนึ่งของจาเมกาในการแข่งขันโกปาอาเมริกา 2 ครั้ง และพาทีมชาติจบอันดับรองชนะเลิศในโกลด์คัพ 2015
== ทีมชาติ ==
วันที่ 1 กันยายน ค.ศ. 2013 มอร์แกนถูกเรียกตัวติดทีมชาติเป็นครั้งแรก เขาลงเล่นให้กับทีมชาตินัดแรกในนัดที่เสมอปานามา 0–0 เมื่อวันที่ 7 กันยายน ค.ศ. 2013 เขาได้รับการแต่งตั้งให้เป็นกัปตันทีมชาติในนัดที่แพ้แคนาดา 3–1 เมื่อวันที่ 9 กันยายน ค.ศ. 2014
เขาเป็นส่วนหนึ่งของจาเมกาในฐานะทีมชาติรับเชิญในโกปาอาเมริกา 2015 ณ ประเทศชิลี เขาลงเล่นครบทุกนาที และทีมชาติของเขาจบอันดับสุดท้ายในรอบแบ่งกลุ่ม สัปดาห์ถัดมา เขายังคงติดทีมชาติในการแข่งขันโกลด์คัพ ณ สหรัฐและแคนาดา ทีมชาติของเขาจบอันดับรองชนะเลิศ หลังจากที่พ่ายแพ้ในนัดชิงชนะเลิศต่อเม็กซิโก 3–1 ที่ฟิลาเดลเฟีย
== ชีวิตส่วนตัว ==
มอร์แกนสมรสกับน้องสาวของลีออน เบสต์ อีกทั้งยังเป็นเจ้าของร่วมของบลูอิงค์ ร้านทำรอยสักในเมืองเลสเตอร์
== เกียรติประวัติ ==
นอตทิงแฮมฟอเรสต์
รองชนะเลิศ ฟุตบอลลีกวัน: 2007–08
เลสเตอร์ซิตี
พรีเมียร์ลีก: 2015–16
ฟุตบอลลีกแชมเปียนชิป: 2013–14
เอฟเอคัพ: 2021
จาเมกา
รองชนะเลิศ คอนคาคาฟ โกลด์คัพ: 2015
บุคคล
ทีมยอดเยี่ยมแห่งปีของพีเอฟเอ: 2010–11, 2012–13, 2013–14, 2015–16 (แชมเปียนชิปทั้งหมด)
ทีมยอดเยี่ยมแห่งทศวรรษของฟุตบอลลีก: 2005–2015
ผู้เล่นยอดเยี่ยมแห่งฤดูกาลของเลสเตอร์ซิตี: 2012–13
ผู้เล่นแห่งฤดูกาลของเลสเตอร์ซิตี: 2012–13
== อ้างอิง ==
== แหล่งข้อมูลอื่น ==
Wes Morgan profile at the Leicester City F.C. website
บุคคลที่ยังมีชีวิตอยู่
บุคคลจากนอตทิงแฮม
นักฟุตบอลชาวอังกฤษ
นักฟุตบอลชาวจาเมกา
นักฟุตบอลทีมชาติจาเมกา
กองหลังฟุตบอล
ผู้เล่นสโมสรฟุตบอลนอตทิงแฮมฟอเรสต์
ผู้เล่นสโมสรฟุตบอลเลสเตอร์ซิตี
ผู้เล่นในพรีเมียร์ลีก
ชาวอังกฤษเชื้อสายจาเมกา
ยุทธการที่เงียบกุ๋น

ยุทธการที่เงียบกุ๋น (Battle of Ye, ) สงครามที่เกิดขึ้นใน ค.ศ. 204 ในปลายยุค ราชวงศ์ฮั่นตะวันออก เป็นการต่อสู้กันระหว่างขุนศึก เฉาเชา หรือ โจโฉ และ อ้วนซง บุตรชายและผู้สืบทอดของคู่แข่งของโจโฉ ยฺเหวียนเซ่า หรือ อ้วนเสี้ยว ในเมืองที่เป็นฐานอำนาจของตระกูลอ้วน เมืองเงียบกุ๋น (ปัจจุบันคือ หานตาน มณฑลเหอเป่ย์) โจโฉเป็นพันธมิตรกับพี่ชายต่างมารดาของอ้วนซง อ้วนถำ ซึ่งก่อกบฏเนื่องจากความขัดแย้งเรื่องการสืบตำแหน่งและด้วยการร้องขอของอ้วนถำทำให้โจโฉยกทัพเข้าปิดล้อมเมืองเงียบกุ๋นซึ่งการปิดล้อมเมืองเงียบกุ๋นประสบความสำเร็จทำให้อ้วนซงสูญสิ้นอำนาจใน กิจิ๋ว และโจโฉในเวลาต่อมาได้ใช้เมืองเงียบกุ๋นเป็นฐานอำนาจทางการทหารของเขา
พ.ศ. 747
เงียบกุ๋น